

VLADA REPUBLIKE HRVATSKE

Zagreb, 13. siječnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Nacrt prijedloga uredbe o naknadi štete po osnovi otuđenja mineralne sirovine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MINISTARSTVO GOSPODARSTVA I ODRŽIVOG RAZVOJA**

**NACRT PRIJEDLOGA**

**UREDBA**

**O NAKNADI ŠTETE PO OSNOVI OTUĐENJA MINERALNE SIROVINE**

**Zagreb, siječanj 2022.**

Na temelju odredbe članka 165. stavka 3. Zakona o rudarstvu (Narodne novine, broj 56/13. 14/14., 52/18., 115/18. i 98/19.), Vlada Republike Hrvatske je na sjednici održanoj \_\_\_\_\_\_. \_\_\_\_\_\_ 2021. godine donijela

**U R E D B U**

**o naknadi štete po osnovi otuđenja mineralne sirovine**

**Članak 1.**

Ovom Uredbom određuje se naknada štete po osnovi otuđenja mineralne sirovine nastale radnjom fizičke ili pravne osobe koja je bez valjane pravne osnove obavljala rudarske radove.

**Članak 2.**

Fizička ili pravna osoba koja je bez valjane pravne osnove obavljala rudarske radove, dužna je nadoknaditi štetu nastalu protupravnim izvođenjem radova Republici Hrvatskoj, kao vlasniku rudnog blaga.

**Članak 3.**

Vrstu i količine protupravno otkopane ili pridobivene mineralne sirovine utvrđuje rudarski inspektor Državnog inspektorata temeljem zapisnika o obavljenom nadzoru.

**Članak 4.**

(1) Tržišna vrijednost mineralne sirovine određuje se temeljem poznatih vrijednosti mineralnih sirovina u ležištu, a koje su u prethodnih pet godina otkopavane ili pridobivane u Republici Hrvatskoj.

(2) Tržišna vrijednost mineralne sirovine u Republici Hrvatskoj utvrđuje se za:

1. Područje broj 1 – Međimurska županija, Varaždinska županija, Zagrebačka županija, Krapinsko-zagorska županija, Sisačko- -mo­slavačka županija, Karlovačka županija, Ličko-senjska županija, Brodsko-posavska županija, Požeško-slavonska županija, Koprivničko-križevačka županija, Bjelovarsko-bilogorska županija, Osječko- -ba­ranjska županija, Vukovarsko-srijemska županija, Virovitičko- -po­dravska županija i Grad Zagreb

2. Područje broj 2 – Istarska županija, Primorsko-goranska županija, Zadarska županija, Splitsko-dalmatinska županija, Šibensko--kninska županija i Dubrovačko-neretvanska županija.

(3) Tržišna vrijednost mineralnih sirovina u Republici Hrvatskoj, utvrđuje se i iznosi:

|  |  |  |  |  |
| --- | --- | --- | --- | --- |
| **Redni broj** | **Vrsta mineralne sirovine** | **Jedinica** | **Tržišna vrijednost mineralne sirovine – Područje broj 1** | **Tržišna vrijednost mineralne sirovine – Područje broj 2** |
| 1. | arhitektonsko-građevni kamen:  – blokovski  – pločasti | kn/m3 | 300,00 | 1.500,00  300,00 |
| 2. | boksit | kn/t | - | 70,00 |
| 3. | gips | kn/t | 50,00 | 50,00 |
| 4. | ciglarska glina | kn/m3 | 10,00 | 10,00 |
| 5. | keramička i vatrostalna glina | kn/t | 55,00 | - |
| 6. | građevni pijesak i šljunak | kn/m3 | 20,00 | 25,00 |
| 7. | karbonatne mineralne sirovine za industrijsku preradu | kn/t | 15,00 | 10,00 |
| 8. | kremeni pijesak | kn/t | 45,00 | 45,00 |
| 9. | mineralne sirovine za proizvodnju cementa | kn/t | 15,00 | 10,00 |
| 10. | silikatne mineralne sirovine za industrijsku preradu | kn/t | 15,00 |  |
| 11. | tehničko-građevni kamen | kn/m3 | 25,00 | 20,00 |
| 12. | tuf | kn/t | 35,00 |  |
| 13. | morska sol | kn/t |  | 20,00 |

**Članak 5.**

Naknada štete po osnovi otuđenja mineralne sirovine određuje se kao umnožak količine protupravno otkopane ili pridobivene mineralne sirovine utvrđene zapisnikom o obavljenom nadzoru i vrijednosti mineralne sirovine utvrđene člankom 4. ove Uredbe.

**Članak 6.**

(1) U slučaju protupravnog otkopavanja ili pridobivanja mineralne sirovine čija tržišna vrijednost nije iskazana u članku 4. ove Uredbe, tržišnu vrijednost odredit će rješenjem Povjerenstvo za utvrđivanje rezervi mineralnih sirovina osnovano sukladno odredbama članka 55. Zakona o rudarstvu (u daljnjem tekstu: Povjerenstvo) za svaki slučaj posebno.

(2) Naknada štete po osnovi otuđenja mineralne sirovine iz stavka 1. ovoga članka određuje se kao umnožak količine protupravno otkopane ili pridobivene mineralne sirovine utvrđene zapisnikom o obavljenom nadzoru i vrijednosti mineralne sirovine utvrđene rješenjem Povjerenstva.

**Članak 7.**

Naknada štete po osnovi otuđenja mineralne sirovine prihod je državnog proračuna Republike Hrvatske.

**Članak 8.**

Danom stupanja na snagu ove Uredbe prestaje važiti Uredba o naknadi štete po osnovi otuđenja mineralne sirovine (»Narodne novine«, broj 55/19.).

**Članak 9.**

Ova Uredba objavit će se u »Narodnim novinama«, a stupa na snagu prvoga dana od dana objave u Narodnim novinama.

KLASA:

URBROJ:

Zagreb,

Predsjednik  
**mr. sc. Andrej Plenković,**v. r.

**OBRAZLOŽENJE**

Temeljem odredbi članka 165. stavka 3. Zakona o rudarstva (Narodne novine, Narodne novine, broj 56/13. 14/14., 52/18., 115/18. i 98/19.) određeno je da se naknada štete nastale po osnovi otuđenja mineralne sirovine, obračunava prema tablici tržišne vrijednosti mineralne sirovine za pojedina područja, a istu propisuje Vlada Republike Hrvatske uredbom, ovisno o kretanjima na tržištu.

Vlada Republike Hrvatske donijela je Uredbu o naknadi štete po osnovi otuđenja mineralne sirovine (Narodne novine, broj 55/19.) kojom je određena naknada štete nastale po osnovi otuđenja mineralne sirovine, a ista se obračunava prema tablici tržišne vrijednosti sirovine za pojedina područja.

Nadalje, odredbom članka 165. stavka 3. Zakona o rudarstvu propisano je da se tržišna vrijednost mineralnih sirovina utvrđuje svake dvije godine.

Putem Povjerenstva za utvrđivanje rezervi mineralnih sirovina, Ministarstva gospodarstva i održivog razvoja utvrđeno je da se protekle dvije godine nije bitno izmijenila tržišna vrijednost mineralnih sirovina, te je slijedom toga ista kao u važećoj Uredbi.

**Članak 1**.

Određeno je da se ovom Uredbom određuje naknada štete po osnovi otuđenja mineralne sirovine nastale radnjom fizičke ili pravne osobe koja je bez valjane pravne osnove obavljala rudarske radove.

**Članak 2.**

Određeno je da je fizička ili pravna osoba koja je bez valjane pravne osnove obavljala rudarske radove dužna nadoknaditi štetu nastalu protupravnim izvođenjem radova Republici Hrvatskoj, kao vlasniku rudnog blaga.

**Članak 3.**

Određeno je da vrstu i količinu protupravno otkopane ili pridobivene mineralne sirovine utvrđuje rudarski inspektor Državnog inspektorata temeljem zapisnika o obavljenom nadzoru.

**Članak 4.**

Određena je tržišna vrijednost mineralnih sirovina u Republici Hrvatskoj.

**Članak 5.**

Propisano je da je naknada štete po osnovi otuđenja mineralne sirovine određena kao umnožak količine protupravno otkopane ili pridobivene mineralne sirovine utvrđene zapisnikom o obavljenom nadzoru i vrijednosti mineralne sirovine utvrđene člankom 4. ove uredbe.

**Članak 6.**

Propisan je slučaj kada je protupravno otkopavana ili pridobivana mineralna sirovine čija tržišna vrijednost nije iskazana u članku 4. ove uredbe.

Propisano je da je naknada štete po osnovi otuđenja mineralne sirovine iz stavka 1. ovoga članka određena kao umnožak količine protupravno otkopane ili pridobivene mineralne sirovine utvrđene zapisnikom o obavljenom nadzoru i vrijednosti mineralne sirovine utvrđene rješenjem Povjerenstva.

**Članak 7.**

Određeno je da je naknada štete po osnovi otuđenja mineralne sirovine prihod državnog proračuna Republike Hrvatske.

**Članak 8.**

Određeno je da danom stupanja na snagu predmetne Uredbe prestaje važiti Uredba o naknadi štete po osnovi otuđenja mineralne sirovine (Narodne novine, broj 55/19.)

**Članak 9.**

Važeća predmetna uredba stupila je na snagu 1. lipnja 2019. godine, a odredbom članka 165. stavka 3. Zakona o rudarstvu propisano je da se tržišna vrijednost mineralnih sirovina utvrđuje svake dvije godine, poradi pravne sigurnosti određeno je stupanje na snagu predmetne Uredbe 1 dana od dana objave u Narodnim novinama.